Այս առավոտ նորից ներկել էր մազերը, այս անգամ' պլատինի գույնի: Ասյան արդեն հասկանում էր, որ մորաքրոջ սանրվածքի արմատական փոփոխությունները հոգեվիճակի արմատական փոփոխությունների նշան են: Խենթության նշաններ գտնելու համար սկսեց ուշադիր զննել Ֆերիդե մորաքրոջը: Բացի ամբողջովին հեռուստացույցի մեջ մտնելուց ու ծայրաստիճան անտաղանդ փոփ-աստղին հիացմունքով հետևելուց, այլ տարօրինակություն չգտավ: